เซี่ยงไฮ้คอมโพสิตปิดบวก 43.41 จุด รับแรงซื้อหุ้นกลุ่มการเงิน
เซี่ยงไฮ้คอมโพสิตปิดบวก 43.41 จุด รับแรงซื้อหุ้นกลุ่มการเงิน
19 ก.ค. 2560

ดัชนีเซี่ยงไฮ้คอมโพสิตตลาดหุ้นจีนปิดปรับตัวขึ้นในวันนี้ โดยดัชนีเซี่ยงไฮ้คอมโพสิตดัชนี SSE Composite ปิดบวก 43.41 จุด หรือ 1.36% แตะที่ 3,230.98 จุด โดยได้แรงหนุนจากการพุ่งขึ้นของกลุ่มการเงิน และกลุ่มผู้ประกอบการรถไฟ ซึ่งรวมถึงหุ้นไชน่า เรลเวย์ คอนสตรัคชั่น และหุ้นนิว ไชน่า ไลฟ์ อินชัวรันส์
การดีดตัวขึ้นของหุ้นกลุ่มการเงินและกลุ่มผู้ประกอบการรถไฟนั้น ช่วยหนุนตลาดหุ้นจีนฟื้นตัวขึ้น หลังจากที่ตลาดอ่อนแรงลงในช่วงเช้า อันเนื่องมาจากความวิตกกังวลเกี่ยวกับวิกฤตสภาพคล่องในตลาดการเงินของจีน
ธนาคารกลางจีนได้อัดฉีดเงินเข้าสู่ระบบการเงินมูลค่า 2 แสนล้านหยวน (ราว 3 หมื่นล้านดอลลาร์สหรัฐ) เมื่อวานนี้ ผ่านการดำเนินงานทางตลาดเงิน Open Market Operations (OMO) โดยเม็ดเงินที่อัดฉีดเข้าสู่ระบบในวันนี้ถือเป็นการอัดฉีดเงินรายวันที่สูงที่สุดในรอบเดือนที่ผ่านมา